See seos on otsene ja nähtav, et teadus-, haridus-, laste- ja noorteprojektide, olümpiaettevalmistusprojektide ja teiste spordiprojektide, hasartmängusõltuvusega ning pere, meditsiini ja hoolekandega ning vanurite ja puuetega inimestega seotud projektide ja kultuuriprojektide korraldajatel, läbiviijatel ning nendes osalejate elu läheb kasiinoäri kokku kuivades aina kehvemini. Jah, mida  vähem kroone inimesed kasiinodesse jätavad, seda väiksemate toetustega eelpoolmainitud leppima peavad. Nii lihtsalt on.    Veidi vähem nähtav on see, et mida keerulisemaks muutub hasartmängukorraldajate elu, seda keerulisemaks muutub erakondade (hetkeseisuga ilmselt mitte kõigi) elu, eriti lähenevate KOV ja RK kampaaniate eelarveid arvestades. Nii lihtsalt on. Ei hakkagi siinkohal täpsemalt lahkama, usun, et igaüks tabab mõtte ka ise ära…    Ei, ma ei tahtnud nüüd öelda, et inimesed  võiks rohkem mängida. See mõte või teadmine lihtsalt kumises tagatoas terve tänase päeva ning kuskile pidi ta välja ütlema.